CELEX: 32016D2229
Language: sl
Date: 2016-12-09 00:00:00
Title: Izvedbeni sklep Komisije (EU) 2016/2229 z dne 9. decembra 2016 o zaključku delnega vmesnega pregleda v skladu s členom 11(3) Uredbe (EU) 2016/1036 Evropskega parlamenta in Sveta za protidampinške ukrepe, ki se uporabljajo za uvoz natrijevega glukonata s poreklom iz Ljudske republike Kitajske, omejenega na enega kitajskega proizvajalca izvoznika, družbo Shandong Kaison

10.12.2016   
            
            
               SL
            
            
               Uradni list Evropske unije
            
            
               L 336/40
            
         IZVEDBENI SKLEP KOMISIJE (EU) 2016/2229
   z dne 9. decembra 2016
   o zaključku delnega vmesnega pregleda v skladu s členom 11(3) Uredbe (EU) 2016/1036 Evropskega parlamenta in Sveta za protidampinške ukrepe, ki se uporabljajo za uvoz natrijevega glukonata s poreklom iz Ljudske republike Kitajske, omejenega na enega kitajskega proizvajalca izvoznika, družbo Shandong Kaison
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti člena 9(1) Uredbe,
   ob upoštevanju naslednjega:
   1.   POSTOPEK
   
   1.1.   Veljavni ukrepi
   
   
               (1)
            
            
               Svet je z Izvedbeno uredbo (EU) št. 965/2010 (2) uvedel dokončno protidampinško dajatev na uvoz suhega natrijevega glukonata s številko Carinske unije in statistike (CUS) 0023277-9 in registrsko številko po mednarodnem seznamu Službe za izmenjavo kemijskih izvlečkov (CAS) 527-07-1, trenutno uvrščenega pod oznako KN ex 2918 16 00 (oznaka TARIC 2918160010), s poreklom iz Ljudske republike Kitajske.
            
         1.2   Zahtevek za pregled
   
   
               (2)
            
            
               Komisija je prejela zahtevek za delni vmesni pregled v skladu s členom 11(3) Uredbe Sveta (ES) št. 1225/2009 (3), ki sta ga vložili družbi Jungbunzlauer SA in Roquette Italia SpA („vložnika“). Zahtevek je bil po obsegu omejen na preiskavo dampinga enega proizvajalca izvoznika iz Ljudske republike Kitajske („LRK“), družbo Shandong Kaison.
            
         1.3   Začetek pregleda
   
   
               (3)
            
            
               Po obvestitvi držav članic je Komisija ugotovila, da zahtevek vsebuje zadostne dokaze prima facie, ki upravičujejo začetek delnega vmesnega pregleda, zato je v Uradnem listu Evropske unije19. februarja 2016 objavila obvestilo o začetku (4) delnega vmesnega pregleda v skladu s členom 11(3) Uredbe (ES) št. 1225/2009 o zaščiti proti dampinškemu uvozu iz držav, ki niso članice Evropske skupnosti, omejenega na preiskavo dampinga družbe Shandong Kaison.
            
         2.   UMIK ZAHTEVKA IN ZAKLJUČEK POSTOPKA
   
   
               (4)
            
            
               Vložnik je z dopisom z dne 22. septembra 2016, naslovljenim na Komisijo, umaknil svoj zahtevek za pregled.
            
         
               (5)
            
            
               V skladu s členom 9(1) osnovne uredbe se postopek lahko zaključi, če se pritožba umakne, razen če tak zaključek ne bi bil v interesu Unije.
            
         
               (6)
            
            
               V preiskavi ni bilo ugotovljeno, da taka ustavitev ne bi bila v interesu Unije. Komisija zato meni, da bi bilo treba to preiskavo ustaviti. Zainteresirane strani so bile o tem obveščene in so imele možnost predložiti pripombe. Vendar Komisija ni prejela nobenih pripomb.
            
         
               (7)
            
            
               Komisija zato ugotavlja, da bi bilo treba delni vmesni pregled v zvezi z uvozom natrijevega glukonata s poreklom iz LRK zaključiti.
            
         
               (8)
            
            
               Ta sklep je v skladu z mnenjem odbora, ustanovljenega s členom 15(1) osnovne uredbe –
            
         SPREJELA NASLEDNJI SKLEP:
   Člen 1
   Delni vmesni pregled protidampinških ukrepov, ki se uporabljajo za uvoz natrijevega glukonata s poreklom iz Ljudske republike Kitajske, se zaključi brez spremembe ravni veljavnega protidampinškega ukrepa.
   Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 9. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 30.6.2016, str. 21.
   
      (2)  Izvedbena uredba Sveta (EU) št. 965/2010 z dne 25. oktobra 2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz natrijevega glukonata s poreklom iz Ljudske republike Kitajske (UL L 282, 28.10.2010, str. 24).
   
      (3)  Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (UL L 343, 22.12.2009, str. 51). Ta uredba je bila kodificirana z osnovno uredbo.
   
      (4)  Obvestilo o začetku delnega vmesnega pregleda protidampinških ukrepov, ki se uporabljajo za uvoz natrijevega glukonata s poreklom iz Ljudske republike Kitajske, omejenega na kitajskega proizvajalca izvoznika, družbo Shandong Kaison (UL C 64, 19.2.2016, str. 4).